钦定古今图书集成/明伦汇编/官常典/第693卷 > 李应祯
## 钦定古今图书集成/明伦汇编/官常典/第693卷 > 李应祯

按《明外史高瑶传》：“应祯，字贞伯，长洲人。景泰中，由乡
举入国学。成化改元，以善书选为中书舍人，耻与杂
流同列，乞改教职，不许。有谋直文华殿者，引应祯共
事，益不乐。一日，帝命书佛经，辞不应，且上章曰：‘臣闻
为天下国家有九经，未闻有佛经也’。帝大怒，挞于廷，
因罢殿直。流民聚荆襄，朝议欲散遣之，应祯言逐之
祇益乱，不若因抚之。”后卒增置府县，如其言。累迁兵
部郎中。弘治初，历太仆少卿，俱在南京，乞休归。应祯
尚义，善文词，为时所重。